“Avtoelon.uz”da avtomobilni qanday qilib tez sotish mumkin?

Biz maslahat berganimizdek qilib mashinani suratga oling.
Bir qarashda o‘z avtomobilingni bir necha xil suratini olib, sotuvga qo‘yishdek oson narsa yo‘qdek tuyuladi. Lekin ko‘pincha shunday e‘lonlarni ko‘ramizki, ularda avtomobilni har tomonlama to‘la-to‘kis ko‘rish imkoniyati yo‘q, noto‘g‘ri tanlangan rakurs tufayli esa uning afzal tomonlari ham tasvirga tushmay qoladi va aksincha, kerakli suratlar umuman bo‘lmaydi. Xaridor nima qiladi? Uni ko‘proq jalb qiladigan qilib suratga olingan “mahsulot”larni tomosha qilishga o‘tadi.

Bu xuddi bozorga shaftoli olish uchun borgan bilan barobar. Rastalarga chiroyli qilib terilgan mevalar darrov e’tiboringizni tortadi? Shunday emasmi? Bu yerda ham shunday. Minglab mashinalar sotiladi. O‘zingiznikini qandaydir qilib ajratib ko‘rsatishingiz kerak-ku!
Surat muvaffaqiyatli chiqish uchun hozirda fotoapparat shart emas. Ko‘pgina telefonlar san’at asarlarini yarata oladigan darajadagi sifatli kameralarga ega. Ushbu maqola uchun rasmlarni biz Xitoyda ishlab chiqarilgan oddiy Redmi Note 2 smartfonida oldik. Ajoyib chiqdi.

Mustaqil ravishda sifatli rasm olish va e’loningiz “Avtoelon.uz”da boshqalarnikidan ajralib turishi uchun ba’zi bir oddiygina maslahatlarimizni inobatga oling.
“Avtoelon.uz”da bir e’londa 100 tagacha rasmni bepul joylashtirish mumkin. Lekin muhimi – qanday rasmlarni. Biz salondagi hech kimga keragi bo‘lmagan antenna va nakleykalarning suratini qo‘yishni tavsiya qilmaymiz. E’longa avtoni tanlashda muhim bo‘lgan jihatlar tasvirlarini joylashtirish afzalroq. Mayli, rasm kam bo‘lsa, bo‘la qolsin, faqatgina kuzovning ikki juft surati - bu ham yomon.
Nimani suratga olamiz?
1. Kuzov (tashqi tomoni)ni bir necha tomondan
Rasmga olishni boshlashdan avval avtomobilni yuving. Toza mashina doimo diqqatni jalb etadi. Rasmga olish uchun ochiq maydonni tanlang.

Daraxt, ustun, simyog‘ochlardan uzoqroqda rasmga oling – ular keraksiz xunuk soya qoldirishi mumkin. O‘zingizning soyangizga ham e’tibor bering, kadrga tushib qolmasin.

Har qanday avtomobilni suratga olishda burchakdan to‘rtdan uch qismi — eng qulay rakurs.

Nostandart rakurslarda suratga olmang.

Rasmni gorizontal holatda oling. Mashina markazda tursin. Shunday qilsangiz, bir kadrning o‘zida mashina to‘g‘risida anchagina ma’lumot bera olasiz.
Rasmni vertikal holatda olsangiz, kadrga ortiqcha bo‘shliq tushib qoladi va uni kadrlash qiyin bo‘ladi.

E’lonning dastlabki namoyishi bunday rasmlar bilan undan-da yomon ko‘rinadi.

Avtomobil kadrga to‘liq tushishi kerak, uni kesib tashlamang!

Keyinchalik — e’longami, Instagram’ga qo‘yishgami — uni nimadir maqsadda kadrlash imkoniyati bo‘lishi uchun, chekkalarida ozgina “bo‘shliq” qoldiring.

2. Torpedka (asboblar paneli)
Hamma keraksiz narsalarni, hid tarqatuvchi aksessuar, ortiqcha simlarni olib qo‘ying. Rulning g‘ilofini yechib tashlang.
Panelni bir necha rakursdan suratga olish mumkin – bu ikki namuna ham yaxshi chiqqan. Eng muhimi, ular to‘liq kadrga tushsin.
3. Asboblar qalqonchasi (shitchasi)
Agar o‘t oldirilgan motor va yoqilgan podvestka bilan rasmga olsangiz, afzalroq bo‘ladi.
4. Oldi va orqa o‘rindiq
O‘rindiqning g‘ilof (chexol)larini yechib tashlash ma’qul – xaridor interyerning asl holatini ko‘rsin.
Interyerni ham gorizontal holatda rasmga olgan yaxshiroq. Ortiqcha buyumlar va sellofan (agar hatto mashina yangi bo‘lsa ham) salonning asl holatini ko‘rsatmaydi.

5. Dvigatel
Kapot osti bo‘shlig‘ining bir fotosurati yetarli.
6. Bagajnik
Suratga olishdan avval latta-pattalar, idish-kanistrlar – hammasini chiqarib tashlang. Rezina gilamchasi (polik)ni tozalab artib qo‘ysangiz, undan-da a’lo.
7. G‘ildiraklar
Shinalarning eskirganini va disklarning holatini ko‘rsatish ortiqchalik qilmaydi. Agar to‘rt g‘ildirak bir xil holatda bo‘lsa, bitta surat yetarli.
8. Qo‘shimcha opsiyalar va tyuning
Yaxshi audiosistema va gaz ballonlarining yirik plandagi fotosurati sizni boshqa sotuvchilardan ajratib turadigan afzallikdir.
9. Muammoli joylari
Agar ular bo‘lsa – qirilgan, zanglagan, salondagi ko‘chgan joylar – ularni yashirmang. Bunday sotuvchilarga nisbatan ko‘proq ishonch tug‘iladi.
Jami eng ko‘pi bilan 20-30 tasvir bo‘ladi, bular avtomobil sotilayotganidan xabar beradi.
1. Avtomobilni ko‘chada yorug‘ paytda spishkasiz suratga oling.
Hatto professional fotoapparatda olsangiz ham, tunda (yoki qoqrong‘i garajda) olingan suratlar yaramaydi.
2. Telefon kamerasi obyektivini yaxshilab arting.
Ko‘pchilik arzimagan bu holatni unutadi, lekin smartfon qanday bo‘lishidan qat’i nazar kamera ko‘ziga tegib qolgan qo‘l izi suratni buzib qo‘yadi.
3. Bir necha marta suratga olib, eng tinig‘ini tanlang.
Xira, yorug‘lik tushib qolgan, aniq ko‘rinmagan suratlar xaridor e’tiboridan chetda qoladi.
4. Agar davlat raqamini ko‘rsatishni istamasangiz, uni latta bilan yopmang.
Istagan smartfonning fotoredaktorida uni bejirimgina qilib bo‘yab qo‘yish mumkin, ayni shunday funksiya Avtoelon.uz ilovasida ham bor.
Nima chiqishi kerak.
Bizning e’lonimizda bor-yo‘g‘i 12 dona fotosurat bo‘lib, ularda avtomobilning hamma yerini ko‘rish mumkin. Qo‘ng‘iroq qilib, batafsil ma’lumotga ega bo‘lish mumkin.
Avtoelon.uz ilovasini yuklash
Android
iOS
Suratni bundan-da yaxshiroq olish mumkinmi?
Avtomobilni yanada chiroyli ko‘rinishda qo‘yishni istasangiz, kun chiqish yoki kun botish paytida suratga oling. Agar erta tongda yoki oqshom payti imkoniyat bo‘lmay qolsa, u holda bulutli havoda, muhimi, quyoshsiz kunda suratga oling.
Endi siz nafaqat avtomobilni tezroq sotish, balki uni bir kuni nabiralarga ko‘rsatishingiz uchun esdalikka sifatli fotosuratlar olish bo‘yicha bir qancha tavsiyalarga ham egasiz .
Va so‘ngisi: e’lonni joylashtirayotganingizda, birinchi navbatda, mashinaning old, orqa yoki tashqi tarafdan olingan rasmini qo‘ying. Zinhor motor yoki o‘rindiqlari olingan fotosuratni birinchi joylashtirmang – bunday e’lonlar umumiy lentada yo‘qolib ko‘rinmay ketadi. O‘zingiz baholang!

“Avtoelon.uz”da yaxshi narxda soting!